**1. Bendrieji duomenys.**

Akcinės bendrovės „ORLEN Lietuva“ (toliau – OL) šilumokaičių vamzdinių pluoštų vamzdelių inspekcija sūkurinių srovių (EC) metodu 2027 metais įmonės kapitalinio remonto (TA) metu. Vamzdelių vidinių ir išorinių paviršių korozijos ir kitų pažeidimų nustatymui dėl neplaninių įrenginių stabdymų prevencijos bei pluoštų resurso nustatymo, reikalinga atlikti vamzdinių pluoštų vamzdelių inspekciją sūkurinių srovių (EC) metodu.

**2. Priedai.**

2.1. Vamzdinių pluoštų sąrašas ir apimtys kuriems atlikti EC kontrolę (Priedas Nr.1).

**3. Darbų aprašymas ir darbų specifika.**

**3.1. Darbų aprašymas.**

3.1.1. Vamzdinių pluoštų vamzdelių inspekcija (EC) metodu.

3.1.2. Galutinės ataskaitos sudarymas ir pateikimas užsakovui per 1 savaitę po darbų atlikimo.

**3.2. Specifiniai reikalavimai (jei taikoma).**

3.2.1. Pateikti kokios metodikos bus naudojamos vidinių ir išorinių defektų nustatymui vamzdeliams pagamintiems iš anglinio (CS) ir legiruoto plieno (SS) bei susukto (twisted) tipo vamzdeliams.

3.2.2. Įranga privalo turėti galimybę nustatyti labai smulkius defektus, tokius kaip kiaurymes turinčias adatos formą ir paviršinius įtrūkimus angliniame (CS) ir legiruotame (SS) pliene.

3.2.3. Pateikti kontrolės ataskaitos pavyzdį.

3.2.4. Pateikti mobilizacijos laikotarpį, t.y. laikotarpį nuo užduoties gavimo iki jos vykdymo pradžios.

3.2.5. Pateikti kiek EC kontrolės brigadų ir įrangos komplektų gali panaudoti vienu metu.

3.2.6. Kontrolės atlikimui technologiniame įrenginyje kiekviena brigada privalo turėti transporto priemonę.

3.2.7. Pasiūlyme Rangovas turi nurodyti subrangovus, jei tokie bus samdomi.

3.2.8. Rangovas privalo turėti visas asmeninės apsaugos priemones ir iki darbų pradžios įvykdyti visus Akcinės Bendrovės „ORLEN Lietuva“ instrukcijos BDS-40 reikalavimus.

**3.3. Reikalavimai darbų vykdymui ir dokumentacijai.**

3.3.1. Preliminarios ataskaitos sudarymas ir pateikimas užsakovui 12 val. laikotarpyje po kiekvieno šilumokaičio pluošto patikrinimo.

3.3.2. Netinkamų tolimesnei eksploatacijai vamzdelių pažymėjimas ant vamzdinio pluošto rėtinių iš abiejų pusių (jeigu pluošto vamzdeliai tiesūs) ir ant vienos rėtinės kai vamzdeliai U formos.

**3.4. Kvalifikaciniai reikalavimai Rangovui**

3.4.1. Atlikti kontrolę pagal ISO15549 ir ISO12718 standartų reikalavimus. Turėti II-o ir III-o lygio sertifikuotus EC specialistus pagal EN 473 standartą. Pateikti specialistų sertifikatų kopijas.

3.4.2. Pateikti išduota leidimą arba kitą dokumentą šių darbų atlikimui.

3.4.3. Pateikti EC atlikimui naudojamos įrangos aprašymą, kuriame būtų nurodyta kokio minimalaus ir maksimalaus diametro, storio, medžiagos tipo ir konstrukcijos (twisted) vamzdelius gali patikrinti.

3.4.4. Įranga privalo turėti galimybę nustatyti labai smulkius defektus, tokius kaip kiaurymes turinčias adatos formą ir paviršinius įtrūkimus legiruotame (SS) pliene.

3.4.5. Pateikti per paskutinius 5 metus atliktų darbų sąrašą ir patikrintų vamzdelių skaičių per paskutinius metus.

3.4.6. Nurodyti vienos brigados darbo našumą, kiek patikrinama anglinio plieno (CS) ir legiruoto plieno (SS) vamzdelių, per vieną pamainą (10 darbo valandų).

**4. Užsakovo tiekiamos medžiagos, įranga ir paslaugos.**

4.1. Vamzdinių pluoštų paruošimas inspekcijai.

4.2. Užsakovas gali sudaryti sąlygas išsinuomoti buitines patalpas.

**5. Rangovo tiekiamos medžiagos, įranga ir paslaugos.**

5.1. Rangovas turi būti apsirūpinęs visomis medžiagomis, įranga, mechanizmais ir programinę įranga aukščiau nurodytiems darbams atlikti.

5.2. Rangovo naudojama įranga turi būti sertifikuota ir metrologiškai patikrinta.

**6. Reikalavimai darbų užbaigimui.**

6.1. Rangovas pateikia preliminarią EC kontrolės ataskaitą ir ant vamzdinio pluošto rėtinių (iš abiejų pusių ar vienos, jeigu vamzdinis pluoštas U formos) pažymi vamzdelius, kurie netinkami tolimesnei eksploatacijai.

**7. Reikalavimai darbų pridavimui.**

7.1. Darbas skaitomas įvykdytas kai Rangovas pateikia pasirašyta galutinę ataskaitą kaip nurodyta punkte 3.1.2.

**8. Reikalavimai darbų grafikui.**

8.1. Žiūrėti priedą Nr.1, apie tikslią inspekcijos datą ar pasikeitimus Rangovas bus informuojamas iš anksto.

**9. Kita informacija.**

1. Pasiūlyme turi būti nurodyta kiekvieno pluošto vieno vamzdelio fiksuota patikrinimo kaina ir darbų apimtyje numatytų patikrinti vamzdelių viename pluošte fiksuota kaina.

2. Rangovas privalo pateikti komandos (visų brigadų) mobilizacijos kainą.